Title: Problema
Course: Introducció a les funcions

Has de resoldre el problema següent:

En Pep és un venedor de pantalons que cobra un sou fix de 1200 € i una comissió de 2 € per cada pantaló venut.

a) Quines són les dues magnituds que es relacionen a l'enunciat?

b) Identifica, justificant la resposta, les variables independent i dependent d'aquesta relació. És una funció? Per què?

c) Si durant un mes no ven cap pantaló, quant cobrarà?

d) Si S és el sou mensual d'en Pep i n el nombre de pantalons venuts durant un mes, determina l'expressió algebraica d'aquesta relació.

e) Fes una taula de valors amb el sou que guanyaria en Pep si ven 0, 50, 100, 250 o 500 pantalons en un mes.

f) Representa gràficament les dades que has obtingut a la taula.

g) Els punts obtinguts, estan alineats? Té sentit unir-los? Per què?

Copia l'enunciat i resol aquest problema en un document Word o OpenOffice Writer. Un cop fet, has de trametre aquí el fitxer.

La gràfica la pots fer amb el programa que hi vulguis. Si la fas amb el GeoGebra, copia-la al porta-retalls mitjançant l'opció Copia la zona gràfica al porta-retalls del menú Edita.

Un cop fet, l'enganxes al document. També la pots guardar com a imatge amb algun programa d'imatge i després la insereixes al document. Una altra opció és que la facis en paper i l'escanegis per després inserir-la al document com a imatge.

La taula la pots fer amb l'eina de taules del processador de text.

La valoració d'aquesta activitat és Fet / Cal revisar / No fet.